E-barzh istor An Afer Klaskato, e fiñv Tintin ha tudennoù all e-barzh an domani-se. Klasket hon deus, ma'z eus bet tu d'ober, da glotañ an darn  vrasañ eus an dud gant ar rannvro sellet outi. Eviti da vezañ Kervilin e-barzh Brabant, hon deus lakaet tud ar maner da gaozeal e yezh broioù Lion ha Foréz. Tintin, avat, ar benndudenn, a gomz savoieg rak Savoia a zo unan eus ar rannvroioù arpitanek ma vez ar yezh bev-birvidik. Ret e oa hag e oa kaout unan bennak evit diskouez anezhi. E Suis romanek, e kanton Vôd peurgetket, kêrioù Nyon ha Rolo, a zo disheñvel a-walc'h an deodyezh diouzh hini Lion hag hini Savoia ar su. N'eus nemet e Jeneva hag en he bro ez  eo kalz tostoc'h ar yezh hag ar vro diouzh norzh Savoia. Ar c'harrtaner italiat a bil ar c'habiten Hadok e pajenn 36, ne zeu ket eus Milano ken, met eus Aoûta. Sildaviz ha Borduriz, a-benn ar fin, a gomz ur yezh skoueriekoc'h. Ar stummoù enni, kaeroc'h ha boutinoc'h, a zo bet lakaet da dalvezout.